b'\n_START_ARTICLE_\n\xc5\xa0viesolaidis\n_START_PARAGRAPH_\n\xc5\xa0viesolaidis \xe2\x80\x93 labai plonos (apie 1/200 mm skersmens) stiklo gijos ar gij\xc5\xb3 kabelis. Tai cilindrinis dielektrinis bangolaidis, kuriuo d\xc4\x97l visi\xc5\xa1ko vidaus atspind\xc5\xbeio i\xc5\xa1ilgai a\xc5\xa1ies perduodama \xc5\xa1viesa.\n_START_SECTION_\n\xc5\xa0viesolaid\xc5\xbei\xc5\xb3 gamyba ir taikymas\n_START_PARAGRAPH_\n\xc5\xa0viesolaid\xc5\xbeiai da\xc5\xbeniausiai gaminami i\xc5\xa1 stiklo (auk\xc5\xa1tos kokyb\xc4\x97s silicio oksido SiO\xe2\x82\x82). Kartais \xc4\xafmai\xc5\xa1ant ne\xc5\xbeym\xc5\xb3 kiek\xc4\xaf priemai\xc5\xa1\xc5\xb3, da\xc5\xbeniausiai B, Ti, Ge ir pan. Technikoje \xc5\xa1viesolaid\xc5\xbeiais perduodama informacija, tikrinamas branduolinio reaktoriaus vidus, jie naudojami sunkiai prieinamoms vietoms ap\xc5\xa1viesti ir ap\xc5\xbei\xc5\xabr\xc4\x97ti. Medicinoje jais tiriamas skrandis, plau\xc4\x8diai ir kiti vidaus organai.'